BREAKING: ದೇಶದಲ್ಲಿ ಕೊರೊನಾಗೆ 24 ಗಂಟೆಗಳಲ್ಲಿ 2.08921 ಮಂದಿಗೆ ಸೋಂಕು, 4157 ಮಂದಿ ಬಲಿ ನವದೆಹಲಿ, ಮೇ 26 ಸತತ 13 ದಿನವೂ ದೇಶದಲ್ಲಿ ಸೋಂಕಿನಿಂದ ಗುಣಮುಖರಾಗುತ್ತಿರುವವರ ಸಂಖ್ಯೆ ಹೆಚ್ಚಾಗುತ್ತಲೇ ಇದ್ದು ಇದರ ಪ್ರಮಾಣ ಶೇ.89.66 ರಷ್ಟಿದೆ ಎಂದು ಕೇಂದ್ರ ಆರೋಗ್ಯ ಇಲಾಖೆ ಸಚಿವಾಲಯ ವರದಿ ಮಾಡಿದೆ. ಕಳೆದ 24 ಗಂಟೆಗಳಲ್ಲಿ ದೇಶದಲ್ಲಿ 2,08,921 ಮಂದಿಯಲ್ಲಿ ಸೋಂಕು ಕಾಣಿಸಿಕೊಂಡಿದ್ದರೆ 2,95,955 ಮಂದಿ ಗುಣಮುಖರಾಗಿ 4157 ಮಂದಿ ಬಲಿಯಾಗಿದ್ದಾರೆ. ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ 22,17,320 ಮಂದಿಗೆ ಹಾಗೂ ಇದುವರೆಗೂ 33,48,11,496 ಮಂದಿಗೆ ಕೊರೊನಾ ಪರೀಕ್ಷೆ ನಡೆಸಿದ್ದರೆ, 24 ಗಂಟೆಗಳಲ್ಲಿ 20,39,087 ಹಾಗೂ ಇದುವರೆಗೂ 20,06,62,456 ಮಂದಿಗೆ ಲಸಿಕೆ ಹಾಕಲಾಗಿದೆ. ಭಾರತದಲ್ಲಿ ಇದುವರೆಗೂ 2,43,50,816 ಮಂದಿಗೆ ಸೋಂಕು ತಗುಲಿದ್ದರೆ 24,95,951 ಪ್ರಕರಣ ಸಕ್ರಿಯವಾಗಿದ್ದು ಇದುವರೆಗೂ 3,11,388 ಮಂದಿ ಕಿಲ್ಲರ್ ಕೊರೊನಾಗೆ ಬಲಿಯಾಗಿದ್ದಾರೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ವಿಶ್ವದಲ್ಲಿ ಇದುವರೆಗೂ 16,71,17,164 ಮಂದಿಗೆ ಸೋಂಕು ತಗುಲಿದ್ದರೆ, 34,69,640 ಮಂದಿ ಕೊರೊನಾಗೆ ಬಲಿಯಾಗಿದ್ದಾರೆ. ಕಳೆದ 24 ಗಂಟೆಗಳಲ್ಲಿ ದೇಶದಲ್ಲಿ 2,08,921 ಮಂದಿಯಲ್ಲಿ ಸೋಂಕು ಕಂಡು ಬಂದಿದ್ದರೆ ತಮಿಳುನಾಡಿನಲ್ಲಿ 34,285, ಕೇರಳದಲ್ಲಿ 29,803, ಮಹಾರಾಷ್ಟ್ರದಲ್ಲಿ 24,136, ಕರ್ನಾಟಕ ದಲ್ಲಿ 22,758, ಪಶ್ಚಿಮ ಬಂಗಾಳದಲ್ಲಿ 17,005 ಮಂದಿಯಲ್ಲಿ ಸೋಂಕು ಕಾಣಿಸಿಕೊಳ್ಳುವ ಮೂಲಕ ಈ ಐದು ರಾಜ್ಯಗಳಲ್ಲೇ 61.26 ಸೋಂಕಿತರು ಕಳೆದ 24 ಗಂಟೆಗಳಲ್ಲಿ ಪತ್ತೆಯಾಗಿದ್ದಾರೆ. ದೇಶದಲ್ಲಿ ಕಳೆದ 24 ಗಂಟೆಗಳಲ್ಲಿ 4,157 ಮಂದಿ ಬಲಿಯಾಗಿದ್ದು, ಮಹಾರಾಷ್ಟ್ರದಲ್ಲಿ 1,137 ಹಾಗೂ ಕರ್ನಾಟಕದಲ್ಲಿ 588 ಮಂದಿ ಬಲಿಯಾಗಿದ್ದಾರೆ. ಕರ್ನಾಟಕದಲ್ಲಿ 4.4 ಲಕ್ಷ, ಮಹಾರಾಷ್ಟ್ರದಲ್ಲಿ 3.3ಲಕ್ಷ ಹಾಗೂ ತಮಿಳುನಾಡಿನಲ್ಲಿ 3 ಲಕ್ಷ ಕೊರೊನಾ ಪ್ರಕರಣ ಗಳು ಸಕ್ರಿಯವಾಗಿವೆ.